Document ID: 31980R2379

ΚΑΝΟΝΙΣΜΟΣ (ΕΟΚ) αριθ. 2379/80 ΤΗΣ ΕΠΙΤΡΟΠΗΣ της 12ης Σεπτεμβρίου 1980 περί της εκδόσεως πιστοποιητικών εξαγωγής βοείων κρεάτων που τυγχάνουν ειδικής μεταχειρίσεως κατά την εισαγωγή σε τρίτη χώρα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 2931/79 του Συμβουλίου της 20ής Δεκεμβρίου 1979 περί βοηθείας κατά την εξαγωγή αγροτικών προϊόντων που δύνανται να τύχουν ειδικής μεταχειρίσεως κατά την εισαγωγή τους σε μια τρίτη χώρα(1),
τον κανονισμό (ΕΟΚ) αριθ. 2973/79 της Επιτροπής της 21ης Δεκεμβρίου 1979 περί λεπτομερειών εφαρμογής του καθεστώτος βοηθείας κατά την εξαγωγή προϊόντων του τομέα του βοείου κρέατος που τυγχάνουν ειδικής μεταχειρίσεως κατά την εισαγωγή τους σε μια τρίτη χώρα(2), όπως τροποποιήθηκε από τον κανονισμό (ΕΟΚ) αριθ. 2077/80(3), και ιδίως το άρθρο 2 παράγραφος 4,
Εκτιμώντας:
ότι ο κανονισμός (ΕΟΚ) αριθ. 2973/79 προβλέπει την έκδοση πιστοποιητικών εξαγωγής για ορισμένα βόεια κρέατα που προορίζονται για την εξαγωγή προς τις Ηνωμένες Πολιτείες της Αμερικής- ότι οι εξαγωγές αυτές πρέπει να περιορισθούν σε 5 000 τόννους για το έτος 1980-
ότι οι αιτήσεις πιστοποιητικών που υποβλήθηκαν κατά τη διάρκεια του Αυγούστου είναι ανώτερες από τη διαθέσιμη ποσότητα- ότι είναι συνεπώς αναγκαίο να καθορισθεί ένα ποσοστό μειώσεως των ποσοτήτων για τις οποίες υποβλήθηκαν αιτήσεις πιστοποιητικών-
ότι, για το έτος 1980, οι διαθέσιμες ποσότητες έχουν εξαντληθεί- ότι δεν πρέπει πλέον να υποβάλλονται αιτήσεις πιστοποιητικών και οι αιτήσεις που υποβλήθηκαν το Σεπτέμβριο 1980 πρέπει να απορριφθούν,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα Κράτη Μέλη εκδίδουν την 15η Σεπτεμβρίου 1980 τα πιστοποιητικά εξαγωγής που προβλέπονται από τον κανονισμό (ΕΟΚ) αριθ. 2973/79, για τα οποία αιτήσεις έχουν υποβληθεί κατά τη διάρκεια του Αυγούστου 1980 μέχρι ποσοστού 94,45% των ζητουμένων ποσοτήτων.
Άρθρο 2
Οι αιτήσεις πιστοποιητικών που έχουν υποβληθεί κατά τη διάρκεια του Σεπτεμβρίου 1980 απορρίπτονται.
Καμιά αίτηση πιστοποιητικού δεν δύναται να υποβληθεί μέχρι την 15η Δεκεμβρίου 1980.
Οι αιτήσεις πιστοποιητικών εξαγωγής για τον Ιανουάριο 1981 δύνανται να υποβληθούν από της 16ης Δεκεμβρίου 1980.
Άρθρο 3
Ο παρών κανονισμός αρχίζει να ισχύει την 14η Σεπτεμβρίου 1980.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στις Βρυξέλλες, στις 12 Σεπτεμβρίου 1980.

Labels: 3
17
18